21.12.2022
ET
Euroopa Liidu Teataja
C 486/33
maksmist krüptorahas, näiteks bitcoin’ides (10).
Finantssektori digitaalset tegevuskerksust käsitlevas määruses (DORA), milles kaasseadusandjad hiljuti kokku leppisid ja mida praegu avaldamiseks viimistletakse, sätestatakse ühetaolised nõuded, mis käsitlevad finantssektori ettevõtjate, sealhulgas krüptovarade teenuseosutajate, äriprotsesse toetavate võrgu- ja infosüsteemide turvalisust ja mida on vaja digitaalse tegevuskerksuse ühtlaselt kõrge taseme saavutamiseks.
3.2.
Krüptovarade ökosüsteem on teataval määral avatud ka kontsentratsiooniriskile, kuna kauplemist domineerivad üsna vähesed majandusüksused (11).
Ühes uuringus leiti, et vähem kui 10 000 inimesele kogu maailmas kuulub kokku 4,8 miljonit bitcoin’i (12) – peaaegu kolmandik seni kaevandatud 18,5 miljonist bitcoin’ist.
Nende turuväärtus on ligi 600 miljardit USA dollarit.
Olukord ei ole oluliselt muutunud.
Bitcoin’i ökosüsteemis domineerivad endiselt suured ja kontsentreeritud osalejad, olgu need siis suured kaevandajad (13), bitcoin’i omanikud või vahetajad.
Selline kontsentratsioon muudab bitcoin’i süsteemsele riskile vastuvõtlikuks ja viitab samuti sellele, et suurema osa edasisest kasutuselevõtust saadavast kasust saab tõenäoliselt ebaproportsionaalselt väike osalejate hulk (14).
3.3.
Oma viimases aruandes (15) märgib FSB, et turusüsteemid, näiteks pangandus, on krüptovarade volatiilsuse eest suurel määral kaitstud.
FSB hoiatab aga digivarade kasvava tähtsuse eest finantsasutuste toimingutes.
Kui peamine stabiilne krüptovara (kasutatakse laialdaselt maksete tegemiseks) ebaõnnestuks, võib see veelgi mõjutada finantsstabiilsust ajal, mil suureneb Ukrainas toimuvast sõjast tingitud ebakindlus ja kaupade hinnad püsivad kõrged.
Ebaõnnestunud stabiilne krüptovara võib kaasa tuua ka likviidsuspuudujäägi laiemas krüptovarade ökosüsteemis, piirates seeläbi kauplemismahtusid.
3.4.
Nagu varasemas arvamuses (16) märgitud, toetab komitee täielikult ELi jõupingutusi krüptovarade üle järelevalve suurendamiseks.
Ent krüptovarade väidetava anonüümsuse tõttu võivad need siiski langeda kuritegelike kavatsuste ohvriks, kuigi nende jälgitavus on paranenud.
Krüptovarasid on viimasel ajal kõige rohkem esile tõstetud kui vääringut, mida eelistavad ka küberründajad, kes kasutavad süsteemide häkkimiseks lunavara ja nõuavad seejärel bitcoin’i makseid vastutasuks selle eest, et nad ei hävita ega lekita ettevõtte väärtuslikke andmeid.
Lisaks on sagenenud teated krüptovarade Ponzi skeemide kohta.
Samuti väidab EKP, et krüptovääringuid kasutatakse Ukrainas toimuva sõja tõttu Venemaa oligarhidele kehtestatud sanktsioonidest kõrvalehoidmiseks (17).
Krüptovarade väärkasutamise oht Venemaa-vastastest sanktsioonidest kõrvalehoidmiseks on oluline meeldetuletus, et nende turgudelt tuleb nõuda ettenähtud standardite järgimist, sealhulgas teabe esitamist investorite, rahapesuvastaste ja avalikustamise nõuete kohta.
3.5.
Lisaks tekitab suurt muret eksitav teave ja läbipaistvuse puudumine.
Mõnda krüptovara reklaamitakse agressiivselt avalikkusele, kasutades turundusmaterjale ja muud teavet, mis võib olla ebaselge, mittetäielik, ebatäpne või sihilikult eksitav, ülehinnates võimalikku kasu, jättes samal ajal tähelepanuta kaasnevad riskid.
Turundus toimub sageli ühismeedias mõjutajate kaudu, kes ei avalda, kas neil on rahaline stiimul teatavate krüptovarade turustamiseks, eelkõige seoses hiljuti esile kerkinud mitteasendatava varaga, mis on seotud erinevate kuulsuste ja sportlastega.
(10) (11) (12) (13) (14) (15) (16) (17)
Crypto-assets: Key developments, regulatory concerns and responses.
Väärib rõhutamist, et kontsentratsioonirisk on suhteline ja piirdub krüptovara ökosüsteemiga.
See ei mõjuta jõukuse koondumist, mida kajastab ajakirja Forbes maailma miljardäride edetabel.
Makarov, I., Schoar, A., „Blockchain Analysis of the Bitcoin Market“, 18. aprill 2022.
Krüptovarade kaevandamine on protsess, mille käigus lisatakse plokiahelasse uusi plokke keerukate matemaatiliste probleemide lahendamise teel.
Kaevandamise eesmärk on kontrollida krüptoraha tehinguid ja toimingutõendust, lisades selle teabe plokiahela plokile, mis toimib kaevandamistehingute arvestusraamatuna.
Makarov, I., Schoar, A., „Blockchain Analysis of the Bitcoin Market“, 18. aprill 2022.
Assessment of risks to financial stability from crypto-assets.
Komitee arvamus krüptovarade ja hajusraamatu tehnoloogia kohta, ELT C 155, 30.4.2021, lk 31.
EKP president Christine Lagarde ütleb, et krüptovarasid kasutatakse Venemaa suhtes kehtestatud sanktsioonidest kõrvalehoidmiseks.